کنگو دموکراتیک جمهوریتی‌نین پایتاختی کینساشادا لئیسان یاغیش‌لارین سبب اولدوغو داشقین‌لاردا اؤلن‌لرین سایی 140 نفره یوکسلیب.
حکومت‌دن وئریلن آچیقلامایا گؤره، کینساشادا 2 گون‌دور یاغان لئیسان یاغیشلاریندان‌ سونرا باش وئرن داشقین‌لار و تورپاق سوروشمه‌لرینده حیاتینی ایتیرن‌لرین سایی‌نین 140-ا یوکسلدیگی بیلدیریلیب.
12 نفرین هله ده ایتکین دوشدوگو بیلدیریلن آچیقلامادا آختاریش-قورتارما ایشلری‌نین داوام ائتدیگی وورغولانیب.
تخمینن 18 میلیون اها‌لی‌سی اولان کینساشانین 24 محله‌سینده جدی فسادلار تؤره‌دن داشقین‌لار نتیجه‌سینده 400 مین ائوه زیان دییب، 300 ائو داغیلیب، چوخ سایدا بؤلگه‌ده تورپاق سوروشمه‌سی باش وئریب.
طبیعی فلاکت‌دن سونرا باش ناظیر  ژان میشل ساما اؤلکه‌ده اوچ گونلوک ماتم اعلان ائدیب.
قئید ائدک کی، کینساشادا 2019-جو ایلده باش وئرن سئل نتیجه‌سینده 40 نفر حیاتینی ایتیریب.
